Vana-Võromaa Kultuurikoda tegi ettepaneku maalikunstnik Piret Kullerkupule kureerida Eesti Kultuuriministeeriumi poolt väljakuulutatud teema-aastast inspireeritud näitust MINA KA.Et tegemist on nn. noorte aastaga, sai väljahõigatud vanusepiiranguks 28 aastat. Samuti anti noortele loojatele vabadus omal valikul esitada ennast kõige paremini iseloomustav teos/teosed.
Valik sai tehtud eriilmeline ja silmas peetud seda, et oleks eelkõige esindatud kõik Eesti kunstiharidusega tegelevad õppeasutused. Kuna kuraator on ise maalikunstnik, Tartu Ülikooli maaliosakonna taustaga, on näitusel ülekaalus maal.
Milline on sinu teos, ilma milleta Eesti kunstimaailm vaesem oleks? oli küsimus noorele kunstnikule.
Mida mõtleb noor looja aastal 2017?
Esindatud on kunstnikud Siiri Jüris, Paul Kormašov, Ruudu Rahumaru, Mirjam Hinn, Miina Peterson, Regina Mareta Soonsein, Kristin Hansen, Alisa Vasina, Karl- Eerik Talvet, Yyhely Hälvin, Margret Paide ja Liis Ring.
Tegemist on Tartu Kunstikooli, Tartu Kõrgema Kunstikooli, Tartu Ülikooli maaliosakonna, Eesti Kunstiakadeemia ja Göteburgi muusikaakadeemia lõpetanutega.
Näitusel on väljas maal, graafika, foto ja video.
Näitust toetab Eesti Kultuurkapital.
Vana-Võromaa Kultuurikoda
Katariina allee 11, Võru
juuni-aug. K-P 11.00-19.00
sep.- mai K-P 10.00- 18.00